
(!) 

Έγκριση σύστασης του κοινωφελούς ιδρύματος με την επωνυμία «ΔΑ- 

ΜΙΡΕΙΟ ΙΔΡΥΜΑ - ΜΑΝΟΣ ΚΑΙ ΜΑΡΙΑ ΔΑΜΙΡΗ» και κύρωση 

του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 37736/14.2.1991 πράξη της συμβολαιογράφου 
Νέας Ιωνίας Αλίκης Φ. Σεργάκη, όπως αυτή τροποποιήθηκε με την 
αριθμ. 37810/18.7.1991 πράξη της ίδιας συμβολαιογράφου, με την 
οποία οι: 1) Εμμανουήλ Δαμίρης του Αντωνίου και 2) Μαρία συζ. Εμ¬ 
μανουήλ Δαμίρη, σύστησαν κοινωφελές ίδρυμα με την επωνυμία «ΔΑ- 
ΜΙΡΕΙΟ ΙΔΡΥΜΑ - ΜΑΝΟΣ ΚΑΙ ΜΑΡΙΑ ΔΑΜΙΡΗ» και έδρα την 
Αθήνα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 23.7.1991 γνωμοδότηση του Συμβουλίου Εθνικών 
Κληροδοτημάτων. Με πρόταση των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΔΑΜΙΡΕΙΟ ΙΔΡΥΜΑ - ΜΑΝΟΣ ΚΑΙ ΜΑΡΙΑ ΔΑΜΙΡΗ», η 
οποία έγινε από τους: 1) Εμμανουήλ Δαμίρη του Αντωνίου και 2) Μα¬ 
ρία σύζ. Εμμανουή Δαμίρη με την αριθ. 37736/14.2.1991 πράξη της 
συμβολαιογράφου Νέας Ιωνίας Αλίκης Φ. Σεργάκη, όπως αυτή τροπο¬ 
ποιήθηκε με την αριθ. 37810/18.7.1991 πράξη της ίδιας συμβολαιο¬ 
γράφου. 


Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Υγείας. Πρόνοιας και Κοινωνικών Ασφαλίσεων και διέπεται από τις 
διατάξεις της παραπάνω συστατικής του πράξης, του παρακάτω οργα¬ 
νισμού, του Α.Ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΔΑΜΙΡΕΙΟ ΙΔΡΥΜΑ - ΜΑΝΟΣ ΚΑΙ ΜΑΡΙΑ ΔΑΜΙΡΗ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΔΑΜΙΡΕΙΟ ΙΔΡΥΜΑ - 
ΜΑΝΟΣ ΚΑΙ ΜΑΡΙΑ ΔΑΜΙΡΗ», που συστήθηκε από τους: 1) Εμμα¬ 
νουήλ Δαμίρη του Αντωνίου και 2) Μαρία σύζ. Εμμανουή Δαμίρη με 
την αριθ. 37736/14.2.1991 πράξη της συμβολαιογράφου Νέας Ιω¬ 
νίας Αλίκης Φ. Σεργάκη, όπως αυτή τροποποιήθηκε με την αριθ. 
37810/18.7.1991 πράξη της ίδιας συμβολαιογράφου, αποτελεί νο¬ 
μικό πρόσωπο ιδιωτικού δικαίου και διέπεται από τις διατάξεις της πα¬ 
ραπάνω συστατικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα._ 

3. Η σφραγίδα του ιδρύματος είναι κυκλική, με εξωτερική διάμετρο 
σαράντα (40) χιλιοστά, μετά γραμμικής περιφέρειας η οποία περικλείει 
δεύτερη ομόκεντρη περιφέρεια. Μεταξύ της πρώτης και δεύτερης γρά¬ 
φονται κυκλικά με ευθύγραμμα διάπαχα στοιχεία οι λέξεις «ΚΟΙΝΩ¬ 
ΦΕΛΕΣ ΙΔΡΥΜΑ - ΑΘΗΝΑ» και μέσα στη δεύτερη περιφέρεια γράφε¬ 
ται η επωνυμία του ιδρύματος «ΔΑΜΙΡΕΙΟ ΙΔΡΥΜΑ - ΜΑΝΟΣ ΚΑΙ 
ΜΑΡΙΑ ΔΑΜΙΡΗ». 

Άρθρο 2. 

Σκοπός. 

1. Σκοποί του ιδρύματος είναι: 

α) Η ενίσχυση ατόμων με ειδικές ανάγκες και αυτιστικών παιδιών. Η 
οικονομική αυτή ενίσχυση θα πραγματοποιείται με την επιχορήγηση, 
από τους πόρους του ιδρύματος, νομικών προσώπων ιδιωτικού δικαίου 
μη κερδοσκοπικού χαρακτήρα και φιλανθρωπικών και νόμιμα αναγνω¬ 
ρισμένων σωματείων του Νομού Αττικής, που περιθάλπουν άτομα με ει¬ 
δικές ανάγκες και αυτιστικά παιδιά. Δεν αποκλείεται όμως και η δυνα¬ 
τότητα, ύστερα από σχετική απόφαση του Διοικητικού Συμβουλίου του 
Ιδρύματος, με άμεση, και χωρίς διαμεσολάβηση νομικών προσώπων 
προστασίας ατόμων με ειδικές ανάγκες, οικονομική ενίσχυση των ατό¬ 
μων αυτών. Σε περίπτωση που θα αποφασίζεται η διάθεση χρηματικών 
ποσών με τον τρόπο αυτό η οικονομική ενίσχυση θα παρέχεται στα ίδια 
τα άτομα αυτά ή τους γονείς ή νομίμους αντιλήπτορές τους σε ειδική τε- 

λετή που θα γίνεται για το σκοπό αυτό. Με οποιοδήποτε όμως από τους 
παραπάνω τρόπους και αν πραγματοποιείται ο σκοπός αυτός το Διοικη¬ 
τικό Συμβούλιο και με τις προϋποθέσεις που ο Νόμος ορίζει θα αποφασί¬ 
ζει για το μέγεθος των προερχομένων από τους πόρους του ιδρύματος 
κονδυλίων που θα διατεθούν σε συνάρτηση πάντοτε και με την πραγμά¬ 
τωση και των άλλων σκοπών του ιδρύματος. 

β) Η οικονομική ενίσχυση παιδικών (προσχολικής ηλικίας) σταθμών 
του Νομού Αττικής, που ανήκουν σε νομικά πρόσωπα ιδιωτικού δικαίου 
μη κερδοσκοπικού χαρακτήρα. Με απόφαση του Διοικητικού Συμβου¬ 
λίου του ιδρύματος θα ορίζεται το μέγεθος των εκάστοτε διατιθεμένων 
κονδυλίων για την εκπλήρωση του σκοπού αυτού, σε συνάρτηση πά¬ 
ντοτε με την πραγμάτωση και των άλλων σκοπών. 

γ) Η απονομή βραβείου στον με τον μεγαλύτερο βαθμό αποφοιτήσα- 
ντα φοιτητή κάθε Ανωτάτου Εκπαιδευτικού Ιδρύματος (Α.Ε.Ι.) της χώ¬ 
ρας. Τα βραβεία αυτά θα απονέμονται σε ειδική για το σκοπό αυτό τε¬ 
λετή κάθε έτος και αφού προηγουμένως το Διοικητικό Συμβούλιο του 
Ιδρύματος σε συνεργασία με τους αρμόδιους φορείς πληροφορείται τα 
πρόσωπα εκείνα που πληρούν την πιο πάνω προϋπόθεση. Το χρηματικό 
ύψος των κατ’ έτος απονεμομένων βραβείων θα προσδιορίζει το Διοικη¬ 
τικό Συμβούλιο του Ιδρύματος με απόφασή του σε συνάρτηση πάντοτε 
και με την πραγμάτωση και των άλλων σκοπών του ιδρύματος και 
δ) Η ενίσχυση ατόμων τυφλών, κωφαλάλων και καρκινοπαθών. Η 
οικονομική αυτή ενίσχυση θα πραγματώνεται με την επιχορήγηση από 
τους πόρους του ιδρύματος ν.π. ιδιωτικού δικαίου μη κερδοσκοπικού 
χαρακτήρα καθώς και ν.π. δημοσίου δικαίου του Νομού Αττικής, που 
περιθάλπουν τυφλούς, κωφαλάλους και καρκινοπαθείς. Δεν αποκλείεται 
όμως και η δυνατότητα, ύστερα από σχετική απόφαση του Διοικητικού 
Συμβουλίου του Ιδρύματος, οικονομικής ενίσχυσης τέτοιων ατόμων 
άμεσα και χωρίς τη διαμεσολάβηση των πιο πάνω νομικών προσώπων. 
Με απόφαση του Διοικητικού Συμβουλίου του ιδρύματος θα ορίζεται το 
μέγεθος των εκάστοτε διατιθεμένων κονδυλίων για την εκπλήρωση του 
σκοπού αυτού. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Δραχμές δέκα εκατομμύρια (10.000.000) εκ των οποίων δραχ¬ 
μές επτά εκατομμύρια (7.000.000) σε μετρητά, καταβάλλονται από 
τον πρώτον από τους ιδρυτές Εμμανουήλ Αντωνίου Δαμίρη, και δραχ¬ 
μές τρία εκατομμύρια (3.000.000) σε μετρητά καταβάλλονται από τη 
δεύτερη από τους ιδρυτές Μαρία σύζυγο Εμμανουή Δαμίρη. 

β) Δεκαπέντε χιλιάδες (15.000) ανώνυμες κοινές μετοχές της Ανώ¬ 
νυμης Εταιρείας με την επωνυμία «ΡΑΔΙΟ ΑΘΗΝΑΙ Α.Ε.Β.Ε.Τ.Ε. 
ΑΝΩΝΥΜΟΣ ΕΤΑΙΡΕΙΑ ΒΙΟΜΗΧΑΝΙΚΩΝ ΕΜΠΟΡΙΚΩΝ ΚΑΙ 
ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ» που είναι εισηγμένες στο Χρημα¬ 
τιστήριο Αθηνών εκ των οποίων δέκα χιλιάδες (10.000) κοινές μετοχές 
εισφέρονται από τον πρώτο από τους ιδρυτές Εμμανουήλ Αντωνίου Δα¬ 
μίρη και πέντε χιλιάδες (5.000) κοινές μετοχές εισφέρονται από τη δεύ¬ 
τερη από τους ιδρυτές Μαρία σύζυγο Εμμανουήλ Δαμίρη. 
γ) Η περιουσία αυτή είναι αναπαλλοτρίωτος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς, καθώς και τα μερίσματα ή άλλες πρόσοδοι των αξιο- 
γράφων που έχει ή μπορεί να αποκτήσει το ίδρυμα. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

3. Τα κινητά περιουσιακά στοιχεία του ιδρύματος (μετρητά, χρεώ- 
γραφα κλπ.) κατατίθενται ή φυλάσσονται σε οποιαδήποτε Τράπεζα, 
μετά σχετική απόφαση του Διοικητικού Συμβουλίου του Ιδρύματος, το 
οποίο αποφασίζει περί της επωφελέστερης για το ίδρυμα κατάθεσης ή 
φύλαξης σύμφωνα με το άρθρο 73 παράγραφος 1 του Α.Ν. 2039/ 
1939. 

Άρθρο 4. 

Διοίκηση. 

1. Το ίδρυμα διοικείται από πενταμελές Διοικητικό Συμβούλιο. 

2. Το πρώτο Διοικητικό Συμβούλιο αποτελείται από τους: 
α) Εμμανουήλ Δαμίρη του Αντωνίου, ως Πρόεδρο. 


β) Μαρία σύζ. Εμμανουήλ Δαμίρη, ως Αντιπρόεδρο. 

γ) Αντώνιο Δαμίρη του Κωνσταντίνου. 

δ) Θεόδωρο Κωνσταντίνου του Κωνσταντίνου. 

ε) Ευάγγελο Θηβαίο του Ιωάννου. 

3. α) Σε περίπτωση κατά την οποία ένας ή και περισσότεροι από τους 
πιο πάνω δεν βρίσκονται στη ζωή κατά τον χρόνο που θα εγκριθεί ο ορ¬ 
γανισμός του ιδρύματος, ή για οποιοδήποτε λόγο δεν αποδεχθούν τον 
διορισμό τους μέσα σε πέντε ημέρες, από την στιγμή που θα λαβουν σχε¬ 
τική προς τούτο πρόσκληση ή για οποιοδήποτε λόγο δεν δύνανται να 
συμμετέχουν στο Διοικητικό Συμβούλιο, η εκλογή του αντικαταστάτη 
τους, θα γίνει με την επιφύλαξη των αμέσως επομένων εδαφίων και της 
παραγράφου 6 εδ. γ' του παρόντος άρθρου από τα μέλη του Διοικητικού 
Συμβουλίου που απέμειναν. 

β) Ειδικώτερα σε περίπτωση θανάτου, έκπτωσης ή αποχώρησης του 
Πρόεδρου ή μη αποδοχής για οποιοδήποτε λόγο κατά τον χρόνο που θα 
εγκριθεί ο Οργανισμός του ιδρύματος για τη σύστασή του, τη θέση του 
καταλαμβάνει αυτοδικαίως ο Αντιπρόεδρος. Αν όμως κατά το χρόνο 
αυτό και δια τους ίδιους λόγος (έκπτωσης, θανάτου, αποχώρησης, μη 
αποδοχής) δεν υπάρχει ούτε ο Αντιπρόεδρος, Πρόεδρος ορίζεται ο Πρόε¬ 
δρος του Διοικητικού Συμβουλίου της Ανώνυμης Εταιρείας με την επω¬ 
νυμία «ΡΑΔΙΟ ΑΘΗΝΑΙ Α.Ε.Β.Ε.Τ.Ε. ΑΝΩΝΥΜΟΣ ΕΤΑΙΡΕΙΑ 
ΒΙΟΜΗΧΑΝΙΚΩΝ ΕΜΠΟΡΙΚΩΝ ΚΑΙ ΤΟΥΡΙΣΤΙΚΩΝ ΕΠΙΧΕΙ¬ 
ΡΗΣΕΩΝ» που έχει έδρα της στο Αιγάλεω Αττικής. 

Σε περίπτωση που για οποιοδήποτε λόγο και ο Πρόεδρος της Α.Ε. 
αυτής δεν δύναται να διοικεί το ίδρυμα τότε εφαρμόζεται ανάλογα η πα¬ 
ράγραφος 6 εδ. γ' του παρόντος κεφαλαίου. 

γ) Η εκλογή των υπολοίπων μελών θα γίνεται από το νέο Πρόεδρο 
και τα εναπομείναντα μέλη, που θα ορίζουν και τον Αντιπρόεδρο του 
Διοικητικού Συμβουλίου. 

Τα νέα μέλη θα προέρχονται οπωσδήποτε από τους εργαζόμενους 
στην πιο πάνω Ανώνυμη Εταιρεία. 

4. Εάν από τα πιο πάνω οριζόμενα Μέλη του Διοικητικού Συμβου¬ 
λίου, έχει απομείνει μόνο ένα, η εκλογή των υπολοίπων θα γίνει από το 
μέλος που απέμεινε με τις επιφυλάξεις της αμέσως προηγούμενης παρα¬ 
γράφου, αναφορικά με την εκλογή του Προέδρου και των νέων μελών. 

5. Το Διοικητικό Συμβούλιο μπορεί να αναθέσει, με πράξη του και 
ύστερα από διενέργεια ψηφοφορίας στα μέλη του, καθήκοντα Γραμμα- 
τέα και Ταμία. 

6. α) Σε περίπτωση θανάτου, παραίτησης, έκπτωσης κατά το χρόνο 
λειτουργίας του ιδρύματος, για ένα οποιοδήποτε λόγο από εκείνους που 
αναγέρονται στις περιπτώσεις άλφα (α) έως και δέλτα (6) της παραγρά¬ 
φου 1 του άρορυ 65 του Α.Ν. 2039/1939, η της αποχώρησης κατά 
τον ίδιο χρόνο από οποιοδήποτε άλλο λόγο, ή αδυναμίας συμμετοχής 
μέλους του Διοικητικού Συμβουλίου, ή αντικατάστασής του, γίνεται με 
απόφαση των λοιπών μελών του και σύμφωνα με όσα αναφέρονται λε- 
πτεομερώς στην παράγραφο 3 του παρόντος άρθρου, σε συνεδρίαση 
μέσα σε δεκαπέντε ημέρες από την επέλευση του γεγονότος. 

β) Ειδικότερα εάν ο απερχόμενος από έναν από τους πιο πάνω λόγους 
του εδαγίου ά, είναι ο Πρόεδρος του Διοικητικού Συμβουλίου, αυτό 
εκλέγει το νέο Πρόεδρο σύμφωνα με όσα ορίζονται στην παράγραφο 3 
εδάφιο β του παρόντος άρθρου, καθώς και του αμέσως επομένου εδα¬ 
φίου. 

γ) Στην περίτπωση εξάλλου που για οποιοδήποτε λόγο ο πρόεδρος 
του Διοικητικού Συμβουλίου της Ανώνυμης Εταιρείας «ΡΑΔΙΟ ΑΘΗ¬ 
ΝΑΙ ΑΝΩΝΥΜΟΣ ΕΤΑΙΡΕΙΑ ΒΙΟΜΗΧΑΝΙΚΩΝ ΕΜΠΟΡΙΚΩΝ 
ΚΑΙ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ» δεν δύναται για οποιδήποτε 
λόγο να διοικεί το ίδρυμα ή δεν αποδέχεται τον διορισμό του. Πρόεδρος 
του ιδρύματος ορίζεται πρόσωπο εκ, του Διοικητικού Συμβουλίου της 
πιο πάνω Ανώνυμης Εταιρείας, εκλεγόμενο δια πλειοψηφίας από τα 
μέλη του Διοικητικού Συμβουλίου της Εταιρείας αυτής. 

7. Το Διοικητικό Συμβούλιο σε περίπτωση συστηματικής ή αδικαιο¬ 
λόγητης αποχής μέλους του, από πέντε συνεχείς συνεδριάσεις μπορεί να 
προβαίνει με απόφασή του σε αντικατάσταση του μέλους του. 

8. Σε όλες τις περιπτώσεις των προηγουμένων παραγράφων 3, 4, 5, 
6 και 7, η απόφαση του Διοικητικού Συμβουλίου κοινοποιείται στον 
Υπουργό Οικονομικών για την έκδοση της προβλεπόμενης από τις δια¬ 
τάξεις του άρθρου 99 σχετικής απόφασης. 

9. α) Η συμμετοχή στο Διοικητικό Συμβούλιο του ιδρύματος ακόμη 
και με την ιδιότητα του πρόεδρου δεν είναι ασυμβίβαστη με την ιδιότητα 
του Προέδρου ή Αντιπροέδρου, Διευθύνοντος Συμβούλου ή και απλού 
μέλους του Διοικητικού Συμβουλίου Ανωνύμων Εταιρειών, των οποίων 
είναι μέτοχος το Ίδρυμα. Επίσης δεν είναι ασυμβίβαστη και προς την 
ιδιότητα του Γ ενικού Διευθυντή, Διευθυντή και γενικά υπαλλήλου ή Δι- 

κηγόρου και Νομικού Συμβούλου των εταιρειών αυτών. 

β) Η κατοχή ή και κυριότητα μετοχών των ανωνύμων εταιρειών των 
οποίων μπορεί να είναι μέτοχος το ίδρυμα δεν αποτελεί κώλυμασ συμ¬ 
μετοχής στο Διοικητικό Συμβούλιο του Ιδρύματος. 

10. Αποκλείεται η συμμετοχή στη Διοίκηση του ιδρύματος οποιουδή- 
ποτες εκπροσώπου της Κυβέρνησης ή της Διοίκησης ως μέλους του 
ΔΙοικητικού Συμβουλίου ή παρατηρητού ή επιτρόπου ή με οποιαδήποτε 
άλλη ιδιότητα εκτός αν από το Νόμο ορίζεται το αντίθετο. 

11. Το Διοικητικό Συμβούλιο συνεδριάζει μία φορά το δίμηνο, την 
πρώτη Τετάρτη του μήνα. Μπορεί όμως να συνεδριάζει έκτακτα όταν 
παρίσταται ανάγκη ύστερα από πρόσκληση του Προέδρου. Έχει όμως 
υποχρέωση ο Πρόεδρος να καλέσει έκτακτα το Διοικητικό Συμβούλιο αν 
ζητηθεί από δύο τουλάχιστον μέλη του με έγγραφη αίτησή τους, που θα 
απαευθύνεται στον Πρόεδρο και να ορίζονται σ’ αυτή τα θέματα που θα 
συζητηθούν. Εάν ο πρόεδρο δεν συγκαλέσει το Διοικητικό ΣΥμβούλιο 
μέσα σε είκοσι ημέρες από τότε που θα υποβληθεί η αίτηση, δικαιούνται 
τα μέλη που ζήτησαν την σύγκλιση να απαυθύνουν προσκλήσεις στα 
υπόλοιπα μέλη και τον Πρόεδρο για συνεδρίαση σε ημέρα και ώρα που 
θα καθορίζεται στις προσκλήσεις αυτές. 

12. Επιτρέπεται στις ΣΥνεδριάσεις του Διοικητικού Συμβουλίου η 
εκπροσώπηση Συμβούλου από άλλο Σύμβουλο που έχει εξουσιοδοτηθεί 
απ’ αυτόν εγγράφως. τέτοια όμως εκπροσώπηση δεν μπορεί να αφορά 
σε περισσότερους από ένα συμβούλους. 

13. Το ΔΙοικητικό Συμβούλιο βρίσκεται σε απαρτία εάν παρίστανται 
τρία τουλάχιστον από τα μέλη του αυτοπροσώπως ή με αντιπρόσωπο 
και αποφασίζει κατά πλειοψηφία των παρόντων και του μέλους που 
αντιπρσωπεύεται. Στην περίπτωση ισοψηφίας υπερισχύει η γνώμη με 
την οποία τάχθηκε η ψήφος του Προέδρου ή του Προεδρεύοντα. Σε περί¬ 
πτωση που δεν επιτεύχθει απαρτία, ορίζονται επαναληπτικές συνεδριά¬ 
σεις μέχρι να επιτευχθεί η απαρτία που ορίζεται με την παράγραγο 
αυτή, εφαρμοζομένων όμως και των διατάξεων της παραγράφου 7 του 
ίδιου άρθρου εφόσον υπάρχουν οι προϋποθέσεις. 

14. Για τις συνεδριάσεις του Διοικητικού Συμβουλίου τηρούνται πρα¬ 
κτικά στα οποία καταχωρούνται όλες οι αποφάσεις που λαμβάνονται σ’ 
αυτές ως και η γνώμη εκείνων των μελών που διεφώνησαν. Τα πρα¬ 
κτικά υπογράφονται από όλα τα μέλη που συμμετείχαν στις συνεδριά¬ 
σεις. 

15. Αντίγραφα ή αποσπάσματα των πρακτικών ή αντίγραφα γενικά 
εγγράφων του ιδρύματος εκδίδει και επικυρώνει ο Πρόεδρος του Διοικη¬ 
τικού Συμβουλίου και ο Αντιπρόεδρός του και στην περίπτωση κωλύμ- 
ματος ή απουσίας τους ο Σύμβουλος που ορίζεται από το Διοικητικό 
Συμβούλιο. 

16. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο: 

α) Διοικεί και διαχειρίζεται την περιουσία του ιδρύματος και γενικά 
αποφασίζει για κάθε θέμα που αφορά στη διοίκηση και στη λειτουργία 
του, τη διάθεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε όμως σύμφωνα 
με τις διατάξεις της συστατικής πράξης του παρόντος οργανισμού, του 
Α.Ν. 2039/1939 και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου, καθώς και των λοιπών σχετικών νόμων 
και διαταγμάτων. 

β) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια πό το νόμο Αρχή (Υπουργό Οικονομικών ή Νομάρχη Αθηνών) 
τον προϋπολογισμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/1939 και του από 
20.12.1939 Β. Διατάγματος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

γ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών χωρίς όρο ή υπό όρο για την επίτευξη συγκεκριμένων 
σκοπών μεταξύ των οποίων περιλαμβάνεται ενδεικτικά και η ίδρυση, 
ανέγερση και λειτουργία παιδικού (προσχολικής ηλικίας) σταθμού. 

δ) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα τις υπο¬ 


χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

2. ΤΟ Διοικητικό Συμβούλιο δικαιούται: 

α) Να αναθέτει σ’ ένα ή και περισσότερα μέλη του την ενάσκηση των 
δικαιωμάτων και των εξουσιών του και την εκπροσώπηση του ιδρύμα¬ 
τος, απέναντι σ’ οποιοδήποτε τρίτο. Το ίδιο μπορεί να κάνει και για την 
εκπροσώπηση του ιδρύματος με την ιδιότητα που έχει ως μετόχου στις 
γενικές συνελεύσεις των μετόψων των εταιρειών με βάση τις μετοχές, 
που έχει στην κυριότητά του. 

β) Να αναθέτει σε τρίτα πρόσωπα σύμφωνα με τις ισχύουσες διατά¬ 
ξεις την ενάσκηση των δικαιωμάτων του και την εκπροσώπηση του 
ιδρύματος εφόσον κρίνεται αιτιολογημένα απαραίτητο, την ευθύνη όμως 
για τις ενέργειες των προσώπων αυτών φέρει πάντοτε το Διοικητικό 
Συμβούλιο. Αυτό μπορεί να συμβαίνει για μία και μόνο πράξη ή για ορι¬ 
σμένη κατηγορία πράξεων. Δεν μπορεί όμως ποτέ να αναθέσει την εκ¬ 
προσώπηση του ιδρύματος στις γενικές συνελεύσεις που αναφέρονται 
στο προηγούμενο εδάφιο α'. 

3. Το Διοικητικό Συμβούλιο μπορεί, με αποφάσεις του, να ρυθμίζει 
ειδικότερα τη λειτουργία του ιδρύματος, τη διάρθρωση και τις αρμοδιό- 
τητεςς των υπηρεσιών του, την πρόσληψη και απόλυση του προσωπικού 
που απαιτείται και τα καθήκοντά του για την εύρυθμη λειτουργία του 
ιδρύματος. Μπορεί επίσης να ρυθμίζει τους όρους και τη διαδικασία για 
την εκτέλεση, των αναφερομένων στο κεφάλαιο 2 του παρόντος, χορη¬ 
γήσεων, οικονομικών ενισχύσεων, χρηματικών βραβείων ως και κάθε 
θέμα που αφορά στη λειτουργία του ιδρύματος και δεν ρυθμίζεται από 
τον οργανισμό. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί το ίδρυμα ενώπιον κάθε Αρχής, οποιουδήποτε Δικα¬ 
στηρίου και σε κάθε δικαιοδοσία και βαθμό και εκπροσωπεί το ίδρυμα 
και τις σχέσεις του απέναντι οποιουδήποτε φυσικού ηύ νομικού προσώ¬ 
που δημοσίου και ιδιωτικού δικαίου ως και απέναντι του Δημοσίου αυ¬ 
τοπροσώπως ή με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβόλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

γ) Καταρτίζει μαζί με το Γραμματέα την ημερήσια διάταξη και την 
υπογράφει. Θέμα που δεν περιλαμβάνεται σ’ αυτήν δε συζητείται εκτός 
αν πρόκειται για επείγουσα υπόθεση και συμφωνήσει γι’ αυτό η πλειο¬ 
ψηφία των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα που θα συζητη¬ 
θούν. 

ε) Φροντίζει για την εκτέλεση των αποφάσεων του Διοικητικού Συμ¬ 
βουλίου. 

στ) Ασκεί τη γενική διεύθυνση και εποπτεία του ιδρύματος και φρο¬ 
ντίζει για τον συντονισμό των δραστηριοτήτων του. Φέρει μαζί του και 
υπ’ ευθύνη του τα Βιβλιάρια καταθέσεων του Ιδρύματος στις Τράπεζες 
καθώς και τις κλείδες των τραπεζικών θυρίδων όπου φυλάσσονται τα 
χρεώγραφα ή οτιδήποτε άλλο και που αποτελούν την περιουσία του 
ιδρύματος. 

ζ) Ασκεί επίσης εποπτεία σε όλες τις εταιρείες που ελέγχονται από το 
ίδρυμα με βάση τις μετοχές που έχει στην κυριότητά του. 

η) Διατάζει την πληρωμή οποιασδήποτε δαπάνης που έχει αναγραφεί 
στον προϋπολογισμό που εγκρίθηκε. 

θ) Εκτελεί τις αποφάσεις του Διοικητικού Συμβουλίου και ασκεί 
οποιαδήποτε άλλη αρμοδιότητα ή εξουσία που θα του παραχωρήσει το 
Διοικητικό Συμβούλιο. 

ι) Αλληλογραφεί με τις Αρχές και υπογράφει όλα τα έγγραφα του 
Ιδρύματος προς τρίτους. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, ο αρχαιότε¬ 
ρος σε ηλικία από τα μέλη του Διοικητικού Συμβουλίου. 

Άρθρο 7 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

5) Φυλαχτεί τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διαπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α/22.12.1939). 

3. ΤΟ Διοικητικό Συμβούλιο δεν μπορεί σε καμία περίπτωση να δια¬ 
θέτει τα έσοδα του ιδρύματος σε σκοπούς διαφορετικούς από εκείνους 
που έχουν προκριθεί απ’ αυτό. 

Άρθρο 10. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου εισερχομένων και εξερχομένων εγγρά¬ 
φων. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη όλα τα έσοδα και έξοδα του 
ιδρύματος που θα πραγματοποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων και βρα¬ 
βείων. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων τα 
οποία κρίνει απαραίτητα για την παρακολούθηση της διαχείρισης της 
περιουσίας του ιδρύματος και της εκτέλεσης των σκοπών του. 


Άρθρο 11. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να· συμπλη¬ 
ρωθεί με Προέδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από απόφαση του Διοικητικού Συμβουλίου που λαμβάνεται με 
πλειοψηφία των τριών πέμπτων (3/5) του συνόλου των μελών πλην 
των παραγράφων 3, 4 και 6 του κεφαλαίου 4, καθώς και της παραγρά¬ 
φου 3 του κεφαλαίου 9 που για την τροποποίησή τους απαιτείται ομό¬ 
φωνη απόφαση του Διοικητικού Συμβουλίου. 

Άρθρο 12. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του" περιέρχεται κατ’ ισομοιρία στο Νοσοκομείο Παίδων 
«ΑΓΙΑ ΣΟΦΙΑ» στο Γηροκομείο της Αθήνας «ΛΑΜΨΑ» (νυν Ελεήμων 
Εταιρεία Αθηνών) και στο Αντικαρκινικό Νοσοκομείο «ΑΓΙΟΣ ΣΑΒ¬ 
ΒΑΣ». 

Στους Υπουργούς Οικονομικών και Υγείας, Πρόνοιας και Κοινωνι¬ 
κών Ασφαλίσεων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΡΛΑΣ 

-♦- 

(2) 

Έγκριση σύστασης του κοινωφελούς ιδρύματος με την επωνυμία 

«ΤΣΟΥΝΕΙΟΝ ΙΔΡΥΜΑ ΥΠΟΤΡΟΦΙΩΝ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 6967/12.11.1991 πράξη της συμβολαιογράφου Αθηνών 
Ελένης Δρόσου - Κατσουράκη, με την οποία ο Ιάκωβος Κων/νου Τσού- 
νης σύστησε κοινωφελές ίδρυμα με την επωνυμία «ΤΣΟΥΝΕΙΟΝ 
ΙΔΡΥΜΑ ΥΠΟΤΡΟΦΙΩΝ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 31.1.1992 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΤΣΟΥΝΕΙΟΝ ΙΔΡΥΜΑ ΥΠΟΤΡΟΦΙΩΝ», η οποία έγινε από 
τον Ιάκωβο Κων/νο Τσούνη, με την 6967/12.11.1991 πράξη της 
Συμβολαιογράφου Αθηνών Ελένης Δρόσου - Κατσουράκη. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και Θρησκευμάτων και διέπεται από τις διατάξεις της 
παραπάνω συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή θα εκδοθούν, 
σε εκτέλεση του Νόμου τούτου. 

2. Κυρώνουμε τον Οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατέσσερα (14) άρθρα και καταχω¬ 
ρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυ¬ 
μία «ΤΣΟΥΝΕΙΟΝ ΙΔΡΥΜΑ ΥΠΟΤΡΟΦΙΩΝ». 

Άρθρο I 

Μορφή - Επωνυμία - Έδρα - Σφραγίδα. 

Το κοινωφελές ίδρυμα με την επωνυμία «ΤΣΟΥΝΕΙΟΝ ΙΔΡΥΜΑ 
ΥΠΟΤΡΟΦΙΩΝ», που συστήθηκε από τον Ιάκωβο Κων/νου Τσούνη με 
την 6967/12.11.1991 πράξη της Συμβολαιογράφου Αθηνών Ελένης 
Δρόσου - Κατσουράκη, αποτελεί νομικό πρόσωπο ιδιωτικού δικαίου και 
διέπεται από τις διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/1939, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι ωοειδής και αναγράφει περιμε¬ 
τρικά μέσα σε πλαίσιο, την επωνυμία αυτού «ΤΣΟΥΝΕΙΟΝ ΙΔΡΥΜΑ 
ΥΠΟΤΡΟΦΙΩΝ» στο μέσον, αυτής της λέξης «ΕΔΡΑ ΕΝ ΑΘΗΝΑΙΣ» 
και κάτωθι αυτών το έτος ίδρυσής του 1991. 

Άρθρο 2 

Σκοπός. 

1. Σκοπός του ιδρύματος είναι η χορήγηση υποτροφιών ή βοηθημά¬ 
των σε παιδιά ή αδελφούς θυμάτων ειρηνικής περιόδου. Έλληνες το γέ¬ 
νος, απόφοιτους Β/θμιας ή Γ/θμιας εκπαίδευσης, που έχουν διακριθεί 
στις σπουδές τους και δεν έχουν την οικονομική δυνατότητα για τη συνέ¬ 
χιση των σπουδών τους σε Ανώτερες ή Ανώτατες Σχολές ή Κέντρα Με¬ 
ταπτυχιακών Σουδών ή Ερευνών της Ελλάδας ή του εξωτερικού, δημό¬ 
σια ή αναγνωρισμένα από το Κράτος. 

Σε εξαιρετικές περιπτώσεις επιτρέπεται να χορηγείται βοήθημα σε 
μαθητές Β/θμιας εκπαίδευσης, εφόσον επαρκούν τα εισιδήματα του 
ιδρύμαος, κατά την κρίση του Διοικητικού Συμβουλίου. 

2. Ως θύματα ειρηνικής περιόδου, νοούνται οι άνδρες και γυναίκες 
των Ενόπλων Δυνάμεων, της Ελληνικής Αστυνομίας και του Λιμενικού 
Σώματος, που αποδεδειγμένα σκοτώθηκαν ή πέθαναν ή κατέστησαν 
ανάπηροι, με ποσοστό αναπηρίας 67% τουλάχιστον κατά την εκτέλεση 
διατεταγμένης υπηρεσίας και ένεκα ταύτης, από 5.2.1991. 

3. Η καταβολή των παροχών στους δικαιούχους θα αρχίσει μετά πα¬ 
ρέλευση έξη (6) μηνών τουλάχιστον από της έγκρισης της σύστασης του 
ιδρύματος. 

Άρθρο 3 

Περιουσία - Πόροι 

1. Πειρουσία του ιδρύματος αποτελεί το ποσό των διακοσίων χιλιά¬ 
δων (200.000) δολλαρίων Η.Π.Α. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που προς αυτό. 

Άρθρο 4 

Διοίκηση 

1. Το ίδρυμα διοικείται από επταμελές Διοικητικό Συμβούλιο που 
αποτελείται από τους: 

α) Ιωάννη Μ. Βαρβιτσιώτης, ως Πρόεδρο. 

β) Ιωάννης Δ. Βερυβάκη, ως Αντιπρόεδρο. 

γ) Ιάκωβο Κ. Τσούνη 

δ) Δημήτριο Γ. Σκαρβέλη 

ε) Αθανάσσιο Ν. Σταθιά 

στ) Νικόλαο Ε. Κοσκινά 

ζ) Σοφία Θ. Τσαλόγλου 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψυφοφορία, τον Αντιπρόεδρο, το Γραμματέα και τον Ταμία. 

3. Σε περίπτωση αποποίησης παραίτησης, έκπτωσης, ανικανότητας 
θανάτου ή αντικατάστασης για οποιοδήποτε νόμιμο λόγο του Προέδρου 
του Διοικητικού Συμβουλίου, εκλέγεται ως Πρόεδρος, το μέλος αυτού 


που θα συγκεντρώσει την απόλυτη πλειοψηφία, κατά την προς τούτο μυ¬ 
στική ψηφοφορία των παρόντων μελών του. Εάν κανένας από τους υπο¬ 
ψήφιους δεν συγκεντρώσει την απόλυτη πλειοψηφία, ή ψηφοφορία, επα¬ 
ναλαμβάνεται μεταξύ των δύο υποψηφίων που συγκέντρωσαν τις περισ¬ 
σότερες ψήφους. Σε περίπτωση ισοψηφίας τούτων, η ψηφοφορία επανα¬ 
λαμβάνεται για μία ακόμη φορά και σε περίπτωση νέας ισοψηφίας ενερ- 
γείται κλήρωση. 

4. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου , η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/1939. 

5. Το Διοικητικό Συμβούλιο συνεδριάζει τακτικά κάθε μήνα, εκτός 
Αυγούστου και έκτακτα όποτε επιβάλλεται τούτο από απρόβλεπτες αι¬ 
τίες και το ζητήσει ο Πρόεδρος ή τρία (3) από τα μέλη του, με γραπτή 
αίτησή τους προς τον Πρόεδρο, πάντοτε όμως έπειτα από πρόσκληση 
του Προέδρου. 

6. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση σοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

8. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από πέντε συνεχείς συνεδριάσεις, θεωρείται 
ότι έχει παραιτηθεί και η κενή θέση αυτού συμπληρώνεται κατά τα ορι¬ 
ζόμενα στην παρ. 4 του παρόντος άρθρου. 

9. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

10. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειται από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

11. Στις συνεδριάσεις του Διοικητικού Συμβουλίου μπορούν να συμ¬ 
μετέχουν χωρίς δικαίωμα ψήφου, ύστερα από πρόσκληση του Προέ¬ 
δρου, επιτελείς των κλάδων των Ενόπλων Δυνάμεων, της Ελληνικής 
Αστυνομίας και του Λιμενικού Σώματος, για την παροχή πληροφοριών 
ή ως σύνδεσμος των Επιτελείων τους με το Ίδρυμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του ΑΝ 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του Νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικώτερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το Νόμο Αρχή (Υπουργό Οικονομικών ή Νομάρχη Αθη¬ 
νών) τον Προϋπολογισμό και απολογισμό του Ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 και του 
από 20.12.1939 Β/τος (Ά 552). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. 

Προσδιορίζει τη σχέση εργασίας, τα δικαιώματα, τις υποχρέωσεις 
και τα ειδικότερα καθήκοντα του παραπάνω προσωπικού, καθώς και 
την αμοιβή του, σύμφωνα με τους όρους των συλλογικών συμβάσεων 
εργασίας και τις διατάξεις γενικότερα της εργατικής νομοθεσίας, 

γ)Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακύρυξη ευεργετών ή μεγάλων 
ευεργετών και δωρητών του ιδρύματος, ανάλογα με τα ποσά και τις 

αξίες, κατά την κρίση του. 

ε) Επιλέγει, χωρίς διαγωνισμό, τα πρόσωπα στα οποία θα χορηγήσει 
το ίδρυμα υποτροφία ή βοήθημα, σύμφωνα με τη διαδικασία που ορίζε¬ 
ται από τις διατάξεις του αρ.33. του από 18.8.1941 Καν. Δ/τος (Α' 
286) καθορίζοντας συγχρόνως τον αριθμό των υποτρόφων, τη μηνιαία 
υποτροφία και τα ποσά βοηθημάτων. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον μέρες πριν από την συνεδρίαση. 

γ) Συνεργάζεται με το Γραμματέα, στην κατάρτιση της ημερισίας 
διάταξης των θεμάτων που θα συζητηθούν την οποία και υπογράφει. 
Θέμα που δεν περιλαμβάνεται σ’ αυτή δεν συζητείται εκτός αν πρόκειται 
για επείγουσα υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου, ε) Αλληλο¬ 
γραφεί με τις Αρχές και υπογράφει όλα τα έγγραφα του ιδρύματος προς 
τρίτους. 

στ) Προσυπογράφει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου το μεγαλύ¬ 
τερο σε ηλικία μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 7. 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει, την αλληλογραφία και κάθε γραφική εργασία που 
του αναθέτει ο Πρόεδρος ή το Διοικητικό Συμβούλιο. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί εφόσον κρίνεται αιτιολογημένα απαραίτητο 
από το Διοικητικό Συμβούλιο (λόγω ειδικών συνθηκών), να βοηθείται 
από υπάλληλο του ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, στην Εθνική Τράπεζα της Ελ¬ 
λάδας (Κατ/μα Ν. Μάκρης ή όπου άλλου καθορίζει το Διοικητικό Συμ¬ 
βούλιο) έχοντας την ευχέρεια να παρακρατεί από αυτά ένα μικρό ποσό, 
που είναι αναγκαίο για την αντιμετώπιση έκτακτων και επειγουσών δα¬ 
πανών του ιδρύματος, το ύψως του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκλέγει κάθε πληρωμή με βάση τα εντάλματα πληρωμής που εκ- 
δίδονται από τον ίδιο και προσυπογράφονται από τον Πρόεδρο. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 


ε) Αναλαμβάνει από τις καταθέσεις του ιδρύματος, κατόπιν γραπτής 
εντολής του Προέδρου. 

στ) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Επιλογή και ανακήρυξη υποτρόφων 

1. Το Διοικητικό Συμβούλιο του ιδρύματος, καλεί με πρόσκλησή του 
τους ενδιαφερομένους να υποβάλουν τις αιτήσεις τους με τα απαραίτητα 
δικαιολογητικά τηρουμένων κατά τα λοιπά των διατάξεων του άρθρου 
3 και κατ’ αναλογίά των διατάξεων των άρθρων 4,5 και 6 παρ.1 του 
από 18.8.1941 Καν. Δ/τος (Α’ 286). 

2. Οι ενδιαφερόμενοι θα πρέπει να υποβάλουν τα κάτωθι δικαιολογη- 
τικά: 

α) Επικυρωμένο αντίγραφο του εκκαθαριστικού σημειώματος φόρου 
εισοδήματος του ίδιου εφόσον έχει εισοδήματα, ή της οικογένειας του. 

β) Επίσημο έγγραφο του οικείου Γενικού Επιτελείου ή Αρχηγείου 
Ελληνικής Αστυνομίας ή του Λιμενικού Σώματος, με το οποίο να βεβαι¬ 
ώνεται η ιδιότητα του γονέα ή αδελφού του ως θύματος κατά την έννοια 
του άρθρ. 2 παρ. 2 του παρόντος οργανισμού. 

γ) Επικυρωμένο φωτοαντίγραφο αστυνομικής ταυτότητας του υπο¬ 
ψηφίου από την οποία θα προκύπτει η ελληνική ιθαγένεια ή ελληνική 
καταγωγή καθώς και η ηλικία του. 

δ) Οι ενδιαφερόμενοι που είναι απόφοιτοι Γ’/θμιας εκπαίδευσης δεν 
πρέπει να έχουν υπερβεί κατά το χρόνο υποβολής της αίτησης το 28ο 
έτος της ηλικίας τους. Για τους δικαιούχους της Β’/θμιας εκπαίδευσης 
το όριο καθορίζεται από το Διοικητικό Συμβούλιο. 

ε) Επικυρωμένο αντίγραφο απολυτηρίου Β'/θμιας Εκπαίδευσης ή 
πτυχίου Ανώτερης ή Ανώτατης Σχολής. 

στ) Απόσπασμα ποινικού μητρώου που να έχει εκδοθεί έξι μήνες το 
πολύ πριν από την ημέρα δημοσίευσης της σχετικής πρόσκλησης - προ- 
κήρυξης. 

ζ) Ότι άλλο πιστοποιητικό* βεβαίωση, δήλωση κλπ. ζητήσει το Διοι¬ 
κητικό Συμβούλιο του ιδρύματος. 

3. Η επιλογή και ανακήρυξη των υποτρόφων γίνεται χωρίς διαγωνι¬ 
σμό και με αιτιολογημένη απόφαση του το Διοικητικό Συμβούλιο του 
ιδρύματος ανακηρύσσει τους υποτρόφους, εφαρμοζομένων κατά τα 
λοιπά των διατάξεων της συστατικής πράξης του ιδρύματος του παρό¬ 
ντος οργανισμού του Α.Ν. 2039/1939 και του από 18.8.1941 Καν. 
Δ/τος (Α 286). 

Άρθρο 10. 

Χορήγηση υποτροφιών και βοηθημάτων. 

1. Το ποσό της μηνιαίας υποτροφίας ή βοηθήματος κάθε δικαιούχου 
καθορίζεται με απόφαση του Διοικητικού Συμβουλίου, ανάλογα με το 
ύψος των καθαρών εσόδων του ιδρύματος και τον αριθμό των δικαιού¬ 
χων, πάντοτε όμως μέσα στα πλαίσια που ορίζονται από τις διατάξεις 
της συστατικής πράξης του ιδρύματος, του άρθρου 54 του Α.Ν. 2039/ 
1939 και του άρθρου 28 του από 18.8.1941 σχετικού Καν. Δ/τος. 

2. Οι υποτροφίες και τα βοηθήματα καταβάλλονται στους δικαιού¬ 
χους σύμφωνα με τις διατάξεις του άρθρου 56 του Α.Ν. 2039/1939 
όπως τροποποιήθηκε με το Ν. 1583/1985 και των άρθρων 24, 25, 
26, 27 και 33 του από 18.8.1941 Καν. Δ/τος (Α' 286). 

3. Η χορήγηση της υποτροφίας και του βοηθήματος διακόπτεται 
όταν συντρέχουν οι προϋποθέσεις που ορίζονται από τις διατάξεις της 
συστατικής πράξης του ιδρύματος και του άρθρου 29 του παραπάνω 
Κανονιστικού Διατάγματος, οι οποίες διαπιστώνονται με πράξη του 
Διοικητικού Συμβουλίου του ιδρύματος, που έχει υποχρέωση να παρα¬ 
κολουθεί το ήθος και την όλη πορεία των σπουδών των υποτρόφων και 
όσων τυγχάνουν βοηθήματος και να αξιώνει απ’ αυτούς την υποβολή, 
κάθε έτος, αποδεικτικών στοιχείων της επίδοσής τους. 

Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια περίοδο, 
η οποία αρχίζει την 1η Ιανουάριου και λήγει την 31η Δεκεμβρίου του 
ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 

ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (Α' 552). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη όλα τα έσοδα και έξοδα του 
ιδρύματος που θα πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων και βοηθουμένων, στο οποίο κατα¬ 
χωρίζονται τα ονόματα των υποτρόφων και βοηθουμένων, η σχολή που 
φοιτούν, ο χρόνος και το ποσό της μηνιαίας υποτροφίας κάθε υποτρόφου 
και το ποσό που χορηγείται ως βοήθημα καθώς και τα λοιπά στοιχεία, 
τα οποία ορίζονται από τις διατάξεις του άρθρου 34 του από 18.8.1941 
Καν. Δ/τος. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο και τον Ταμία του 
Ιδρύματος. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης του σκοπού του. 

Άρθρο 13. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προέδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από απόφαση του Διοικητικού Συμβουλίου αυτού, η οποία λαμ- 
βάνεται με απόφαση των μελών του κατά απόλυτη πλειοψηφία, χωρίς 
να μεταβάλλεται ο σκοπός του ιδρύματος. 

Άρθρο 14. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει (άρθρο 118 του 
Αστικού Κώδικα). 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται μετά από απόφαση του Διοικητικού Συμβου¬ 
λίου του ιδρύματος, σε ημεδαπό κοινωφελές ίδρυμα, για την εκτέλεση 
παρεμφερούς σκοπού, ως κεφάλαιο αυτοτελούς διαχείρισης κατά την έν¬ 
νοια των διατάξεων της παρ. 1 του άρθρου 96 του Α.Ν. 2039/1939. 

Στους Υπουργούς Οικονομικών και Εθνικής Παιδείας και Θρησκευ¬ 
μάτων αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 17 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΟΝ ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΕΚ/Α/Φ4/11966 (3) 

Τρόπος πλήρωσης θέσεων και διαδικασία πρόσληψης Ειδικού Επιστη¬ 
μονικού προσωπικού Ε.Κ.Δ.Δ. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Το άρθρο 11 παρ. 1 β και γ του Ν. 1388/83 «Ίδρυση Εθνικού Κέ¬ 
ντρου Δημόσιας Διοίκησης», αποφασίζουμε: 

1. Ρυθμίζουμε τον τρόπο πλήρωσης και τη διαδικασία πρόσληψης 
του προσωπικού των παρακάτω θέσεων κατά παρέκκλιση από κάθε 
άλλη ιαχύουσα διάταξη και με την επιφύλαξη των διατάξεων του άρθρου 
11 παρ. 2 του Ν. 1388/83. 

α. Οι θέσεις του Διευθυντή της Εθνικής Σχολής Δημόσιας Διοίκησης 
(ΕΣΔΔ), του Διευθυντή του Ινστιτούτου Διαρκούς Επιμόρφωσης (ΙΔΕ), 
του Διευθυντή του Ινστιτούτου Εισαγωγικής Διοικητικής Εκπαίδευσης 
(ΙΕΔΕ) και του Νομικού Συμβούλου, πληρούνται με απόφαση του 
Υπουργού Προεδρίας της Κυβέρνησης που δημοσιεύεται στην Εφημε¬ 
ρίδα της Κυβερνήσεως, μετά από γνώμη του Διοικητικού Συμβουλίου 
του Εθνικού Κέντρου Δημόσιας Διοίκησης (ΕΚΔΔ). 

β. Οι υπόλοιπες θέσεις του Ειδικού Επιστημονικού Προσωπικού του 
άρθρου 9 παρ. 2α του Ν. 1388/83 όπως συμπληρώθηκε με τις διατά¬ 
ξεις του άρθρου 45 του Ν,. 1943/91 και των Αποφάσεων του Υπουρ¬ 
γού Προεδρίας της Κυβέρνησης αριθ. 613/30.4.85 (ΦΕΚ 242/Β/ 
2.5.85) και αριθ. ΔΙΕΚ/Η11/284/449/3.2.87 (ΦΕΚ 42/Β/ 
4.2.87), πληρούνται κάθε φορά με απόφαση του Υπουργού Προεδρίας 
της Κυβέρνησης μετά από γνώμη του Διοικητικού Συμβουλίου του 
Εθνικού Κέντρου Δημόσιας Διοίκησης και ύστερα από εισήγηση προς 
αυτό επιτροπής που αποτελείται από το Γενικό Γραμματέα του ΕΚΔΔ, 
το Διεθυντή της Ε.Σ.Δ.Δ., το Διευθυντή του Ι.Δ.Ε., το Διευθυντή του 
Ι.Ε.Δ.Ε. και τα τρία από τα μέλη του Δ.Σ. του ΕΚΔΔ, που μετέχουν ως 
επιστήμονες. 

2. Η αριθ. Γ.Υ. 305/4.3.85 (ΦΕΚ 115/τ. Β/5.3.85) απόφαση του 
Υπουργού Προεδρίας της Κυβέρνησης, καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Απριλίου 1992 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 
-♦- 

Αριθ. ΙΒ 2098 (4) 

Καθορισμός ύψους επιχορηγήσεων δημοσίων και λοιπών βιβλιοθη¬ 
κών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Τον Α.Ν. 814/1943 «Περί Οργανισμού Εθνικής Βιβλιοθή¬ 
κης». 

2. Τον Α.Ν. 1362/1949 «Ίδριση, ανασυγκρότηση και ενιαία οργά¬ 
νωση των ανά το Κράτος βιβλιοθηκών». 

3. Τον Ν, 2823/54 «Περί ενισχύσεως και λειτουργίας της εν Αργο- 
στολίω Κοργιαλενείου βιβλιοθήκης». 

4. Τον Α.Ν. 585/68 και Ν. 1438/1944 (ΦΕΚ 109 Α' 1944). 

5. Τον Ν. 1558/85 «Κυβέρνηση κα Κυβερνητικά Όργανα» και 

6. Τις πιστώσεις που είναι γραμμένες στον προϋπολογισμό του 
ΥΠ.Ε.Π.Θ. έτους 1992 για επιχορηγήσεις δημοσίων και λοιπών βι¬ 
βλιοθηκών. 

7. Την κοινή απόφαση του Πρωθυπουργού και του Υπουργού των 
Οικονομικών 1007556/116/23.1.92 «Ανάθεση αρμοδιοτήτων 
Υπουργού Οικονομικών στον Υφυπουργό Οικονομικών, αποφασί¬ 
ζουμε: 

Καθορίζουμε τις επιχορηγήσεις στα νομικά πρόσωπα του Υπουρ¬ 
γείου Εθνικής Παιδείας και Θρησκευμάτων που επιχορηγούνται από το 
Φορέα 19-140 και τους ακόλουθους Κ.Α.Ε., ως εξής: 

1. Κ.Α.Ε. 2441 «Επιχορήγηση Εθνικής Βιβλιοθή¬ 
κης» 90.000.000 

2. Κ.Α.Ε. 2442 «Επιχορήγηση στις Δημόσιες Βι¬ 
βλιοθήκες» 130.000.000 

3. Κ.Α.Ε. 2532 «Επιχορήγηση στην Κοργιαλένειο 

Βιβλιοθήκη Αργοστολιού» 4.000.000 

4. Κ.Α.Ε. 2539 «Επιχορήγηση σε λοιπές Βιβλιο¬ 
θήκες» 44.000.000 

Η κατανομή των πιστώσεων για κάθε νομικό πρόσωπο θα γίνει με 
απόφαση του Υπουργού Εθνικής Παιδείας και Θρησκευμάτων. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 3 Μαρτίου 1992 

* ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΙΜΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΟΝ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ ΓΕΩΡΓΙΟΣ ΣΟΥΦΛΙΑΣ 

- +- 

Αριθ. Φ.124/32/Β2/1363 (5) 

Άδεια κατοχής Β' θέσης στο Λάμπρο Ανθόπουλο. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΙΜ 

Έχοντας υπόψη τις διατάξεις: 

1. Του άρθρου 1 παρ. 9 του Ν. 1268/82 «Για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων «όπως συμπληρώ¬ 
θηκε με την παρ. 6 του άρθρου 48 του Ν. 1404/83. 

2. Το αριθ. 459/2.11.83 Π.Δ. (ΦΕΚ 157/29.11.83 τ. Α). 

3. Το αριθ. 129/10.4.1991 ΓΙ.Δ. (ΦΕΚ 52/11.4.91) τ. Ά). 

4. Τα αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 


5. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ. Ά). 

6. Το αριθ. 9205/4521/10.3.92 έγγραφο του Παν/μίου Αθηνών, 
αποφασίζουμε: 

Παρέχουμε την άδεια στο Λάμπρο Ανθόπουλο, καθηγητή του τμήμα¬ 
τος Νοσηλευτικής του Πανεπιστημίου Αθηνών να κατέχει και τη θέση 
του Διευθυντή του Καρδιολογικού Τμήματος του Νοσοκομείου «Ευαγ¬ 
γελισμός» (ΕΣΥ). 

Η άδεια ισχύει από την ημέρα ανάληψης των καθηκόντων της δεύτε¬ 
ρης θέσης ή της έναρξης της δεύτερης απασχόλησης, εφόσον είχει προη- 
γηθεί η υποβολή αίτησης χορήγησης της σχετικής άδειας, αλλιώς από 
την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει εκτός από το σύνολο των κάθε εί¬ 
δους ακαθαρίστων αποδοχών της οργανικής του θέσης και το σύνολο 
των κάθε είδους ακαθάριστων αποδοχών της άλλης θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Απριλίου 1992 

Ο ΥΠΟΥΡΓΟΣ 

Γ. ΣΟΥΦΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




